219.160

Cunvegna interchantunala davart la surveglianza da la LPP e da las fundaziuns da la Svizra orientala

dals 26 da settember 2005

Ils chantuns Glaruna, Appenzell dador, Appenzell dadens, Son Gagl, Gri- schun e Turgovia

concludan:

I.

Disposiziuns generalas

1

Art.

1 Ils chantuns Glaruna, Appenzell dador, Appenzell dadens, Son Gagl, Gri- schun e Turgovia endrizzan e mainan communablamain la surveglianza da la LPP e da las fundaziuns da la Svizra orientala.

2 Il chantun Schaffusa po s'unir da tut temp a la surveglianza da la LPP e da las fundaziuns da la Svizra orientala.

Instituziuns purtadras

2

Art.

La surveglianza da la LPP e da las fundaziuns da la Svizra orientala è in institut da dretg public cun atgna persunalitad giuridica. La sedia è a Son Gagl.

Natira giuridica e sedia

3

Art.

1 La  surveglianza  da  la  LPP  e  da  las  fundaziuns  da  la  Svizra  orientala ademplescha las incumbensas che vegnan delegadas als chantuns tenor la legislaziun  federala  davart  la  prevenziun  professiunala  per  vegliadetgna, survivents ed invaliditad.

2 Ils  chantuns  da  cunvegna  pon  delegar  a  la  surveglianza  da  la  LPP  e  da las  fundaziuns  da  la  Svizra  orientala  las  incumbensas  che  vegnan attribuidas als chantuns tenor las disposiziuns dal cudesch civil svizzer als chantuns, numnadamain las incumbensas da la surveglianza suprema e da la  surveglianza  davart  las  fundaziuns  classicas  sco  er  las  funcziuns  sco autoritad da modificaziun e da midada.

Incumbensas

4

Art.

Uschenavant  che  questa  cunvegna  na  fixescha  nagut  auter,  vala  il  dretg dal chantun Son Gagl.

Dretg applitgabel a) princip

1-7-2008

1

219.160

Surveglianza da la LPP e da las fundaziuns da la Svizra orientala

b) dretg da servetsch e da salarisaziun

c) protecziun giuridica

5

Art.

1 Per las collavuraturas e per ils collavuraturs da la surveglianza da la LPP e  da  las  fundaziuns  da  la  Svizra  orientala  vegn  applitgà  il  dretg  da  ser- vetsch e da salarisaziun dal chantun Son Gagl.

2 Collavuraturas e collavuraturs ch'èn assicurads obligatoricamain tenor la legislaziun  federala  davart  la  prevenziun  professiunala  per  vegliadetgna, survivents ed invaliditad vegnan integrads en la cassa da pensiun da Tur- govia.

6

Art.

1 Disposiziuns da la surveglianza da la LPP e da las fundaziuns da la Sviz- ra orientala che concernan la prevenziun professiunala pon vegnir conte- stadas tenor l'artitgel 74 da la lescha federala dals 25 da zercladur 1982 1)

davart la prevenziun professiunala per vegliadetgna, survivents ed invali- ditad.

2 Disposiziuns da la surveglianza da la LPP e da las fundaziuns da la Sviz- ra orientala en il sectur da las fundaziuns classicas pon vegnir contestadas a norma da las disposiziuns da giurisdicziun dal chantun da cunvegna, en il qual la sedia da la fundaziun sa chatta.

Communicaziuns uffizialas

7

Art.

Communicaziuns  uffizialas  da  la  surveglianza  da  la  LPP  e  da  las  funda- ziuns da la Svizra orientala vegnan publitgadas en ils organs da publica- ziun uffizials dals chantuns da cunvegna.

II.

Organisaziun

Organs

8

Art.

Ils  organs  da  la  surveglianza  da  la  LPP  e  da  las  fundaziuns  da  la  Svizra orientala èn:

a)

b)

c)

la cumissiun administrativa;

la direcziun;

il post da revisiun.

Cumissiun administrativa a) cumposiziun

9

Art.

1 Las  regenzas  dals  chantuns  da  cunvegna  elegian  mintgamai  ina  com- membra u in commember da la regenza en la cumissiun administrativa. La perioda d'uffizi importa 4 onns.

2 La cumissiun administrativa sa constituescha sezza.

1)  CS 831.40

2

1-7-2008

Surveglianza da la LPP e da las fundaziuns da la Svizra orientala

219.160

10

Art.

1 La cumissiun administrativa è abla da decider, sche la maioritad da sias commembras e da ses commembers è preschenta.

2 Ils conclus vegnan prendids tras maioritad simpla da las vuschs. En cas da paritad da las vuschs fa la parsura u il parsura la decisiun da tagl.

3 La directura u il directur ha il dretg da far propostas e sa participescha a las sesidas cun vusch consultativa.

b) conclus

11

Art.

La cumissiun administrativa:

a)  elegia la direcziun sco er – a norma dal reglament d'organisaziun da la surveglianza da la LPP e da las fundaziuns da la Svizra orientala – collavuraturas e collavuraturs da cader;

relascha  in  reglament  d'organisaziun  da  la  surveglianza  da  la  LPP  e da las fundaziuns da la Svizra orientala;

fixescha  l'incarica  da  prestaziun  davart  la  direcziun  dal  reglament d'organisaziun da la surveglianza da la LPP e da las fundaziuns da la Svizra orientala;

b)

c)

c) cumpetenza

d)  procura per la garanzia da qualitad e per il controlling;

e)  concluda davart il preventiv;

f)

elegia in post da revisiun e prenda enconuschientscha da ses rapport annual;

g)  approvescha il quint annual ed il rapport annual;

h)

relascha las disposiziuns da procedura ch'èn necessarias per la lavur da surveglianza sco er la tariffa da taxas.

12

Art.

Ils chantuns da cunvegna reglan l'indemnisaziun da lur commembras e da lur commembers da la cumissiun administrativa.

Indemnisaziun

13

Art.

1 La direcziun sa cumpona a norma dal reglament d'organisaziun.

2 La directura u il directur presidiescha la direcziun.

14

Art.

1 La direcziun:

a)  procura – a norma da las disposiziuns legalas davart la surveglianza d'instituziuns da prevenziun e da fundaziuns classicas sco er a norma dal reglament d'organisaziun – per l'adempliment operativ da las in- cumbensas  da  la  surveglianza  da  la  LPP  e  da  las  fundaziuns  da  la Svizra orientala;

b)  garantescha  l'andament  da  las  fatschentas  da  la  surveglianza  da  la

LPP e da las fundaziuns da la Svizra orientala;

Direcziun a) cumposiziun

b) incumbensas

1-7-2008

3

219.160

Surveglianza da la LPP e da las fundaziuns da la Svizra orientala

c)  elegia las collavuraturas ed ils collavuraturs da la surveglianza da la LPP e da las fundaziuns da la Svizra orientala, uschenavant che la cu- missiun administrativa n'è betg cumpetenta;

d)  prepara las fatschentas da la cumissiun administrativa e fa propostas;

e)  ademplescha tut las ulteriuras incumbensas che n'èn betg attribuidas a

la cumissiun administrativa.

2 Cun resalva dal consentiment da la cumissiun administrativa po la direc- ziun far contracts da collavuraziun cun auters chantuns per metter a dispo- siziun prestaziuns da servetsch da la surveglianza da la LPP e da las fun- daziuns da la Svizra orientala, e quai cunter indemnisaziuns che cuvran ils custs.

Post da revisiun

15

Art.

Il post da revisiun da la surveglianza da la LPP e da las fundaziuns da la Svizra  orientala  controllescha  mintga  onn  il  quint  annual  e  fa  in  rapport davart il resultat per mauns da la cumissiun administrativa.

III.  Finanzas

Entradas a) geners

b) taxas per acts uffizials

16

Art.

Il basegn finanzial da la surveglianza da la LPP e da las fundaziuns da la Svizra orientala vegn cuvrì tras:

a)

b)

taxas – che cuvran ils custs – per acts uffizials;

indemnisaziuns – che cuvran ils custs – per prestaziuns da servetsch tenor l'artitgel 14 alinea 2 da questa cunvegna.

17

Art.

1 Instituziuns da prevenziun e fundaziuns classicas pajan taxas per acts uf- fizials.

2 La tariffa da taxas designescha ils acts uffizials sco er las tariffas mini- malas e maximalas. Tar instituziuns da prevenziun importa la tariffa maxi- malmain la mesadad, tar fundaziuns classicas maximalmain in quart da la ragisch  quadrata  or  da  la  summa  da  bilantscha  inclusiv  las  valurs  da  re- cumpra, minimalmain dentant 150 francs.

3 La taxa vegn calculada tenor:

a)

b)

la summa da bilantscha inclusiv las valurs da recumpra;

il temp impundì e la lavur impundida.

Gestiun da las fi- nanzas e contabi- litad

18

Art.

Per la gestiun da las finanzas e per la contabilitad vegn applitgà confurm al senn il dretg da finanzas dal chantun Son Gagl.

4

1-7-2008

Surveglianza da la LPP e da las fundaziuns da la Svizra orientala

219.160

Responsabladad

19

Art.

1 La surveglianza da la LPP e da las fundaziuns da la Svizra orientala stat buna per sias obligaziuns e per donns che ses organs sco er sias collavura- turas  e  ses  collavuraturs  chaschunan  illegalmain  a  terzas  persunas  exe- quind lur activitad uffiziala.

2 Ils chantuns da cunvegna stattan buns en moda subsidiara. La quota dal singul chantun da cunvegna vegn calculada tenor la proporziun tranter la facultad da las instituziuns da prevenziun e da las fundaziuns classicas cun sedia en il chantun da cunvegna ch'èn suttamessas a la surveglianza da la LPP e da las fundaziuns da la Svizra orientala e tranter la facultad da tut las instituziuns da prevenziun e da tut las fundaziuns classicas che l'èn sut- tamessas.

20

Art.

La surveglianza da la LPP e da las fundaziuns da la Svizra orientala è libe- rada da tut las taglias chantunalas, districtualas e communalas dals chan- tuns da cunvegna.

Liberaziun da taglia

IV.

Liquidaziun da dispitas

Dretgira da cumpromiss a) cumposiziun

21

Art.

1 Dispitas tranter ils chantuns da cunvegna u tranter chantuns da cunvegna e la surveglianza da la LPP e da las fundaziuns da la Svizra orientala ve- gnan suttamessas ad ina dretgira da cumpromiss. Mintga partida en dispita designescha ina commembra u in commember da la dretgira da cumpro- miss.

2 Las partidas en dispita designeschan communablamain:

a)

b)

ina parsura u in parsura da la dretgira da cumpromiss;

sche necessari ulteriuras commembras u ulteriurs commembers da la dretgira da cumpromiss, per che la dretgira da cumpromiss disponia totalmain d'in dumber spèr da commembras e da commembers.

3 La presidenta u il president da la dretgira administrativa dal chantun Son Gagl designescha la parsura u il parsura u las ulteriuras commembras u ils ulteriurs commembers da la dretgira da cumpromiss, sche las partidas en dispita n'arrivan betg da sa cunvegnir.

22

Art.

La procedura davant la dretgira da cumpromiss sa drizza dal rest tenor il concordat davart la giurisdicziun da cumpromiss dals 27 da mars 1969 1).

b) dretg cum- plementar

1)  DG 320.060

1-7-2008

5

219.160

Surveglianza da la LPP e da las fundaziuns da la Svizra orientala

Desditga

Schliaziun

V.

Desditga e schliaziun da la cunvegna

23

Art.

1 Resguardond in termin da 2 onns pon ils chantuns da cunvegna desdir lur participaziun a la surveglianza da la LPP e da las fundaziuns da la Svizra orientala per la fin d'in onn chalendar.

2 Il chantun da cunvegna stat proporziunalmain bun per ils cas da respon- sabladad tenor l'artitgel 19 alinea 2 ch'èn vegnids chaschunads durant sia participaziun.

3 Il chantun da cunvegna extrant n'ha nagin dretg sin la facultad da la sur- veglianza da la LPP e da las fundaziuns da la Svizra orientala.

24

Art.

1 Resguardond in termin da 2 onns pon ils chantuns da cunvegna schliar la cunvegna  per  la  fin  d'in  onn  chalendar  tras  in  conclus  unanim  da  lur  or- gans cumpetents.

2 La facultad ch'è avant maun vegn transferida proporziunalmain als chan- tuns da cunvegna.

3 La quota dal singul chantun da cunvegna vegn calculada tenor la propor- ziun  tranter  la  facultad  da  las  instituziuns  da  prevenziun  e  da  las  funda- ziuns classicas cun sedia en il chantun da cunvegna ch'èn suttamessas a la surveglianza da la LPP e da las fundaziuns da la Svizra orientala e tranter la  facultad  da  tut  las  instituziuns  da  prevenziun  e  da  tut  las  fundaziuns classicas che l'èn suttamessas.

VI.  Disposiziuns finalas

Garanzia da la liquiditad

25

Art.

Per garantir la liquiditad metta il chantun Son Gagl a disposiziun in conto current a la surveglianza da la LPP e da las fundaziuns da la Svizra orien- tala.

Contribuziun per l'equipament

26

Art.

1 Per l'emprim equipament da sia sedia paja il chantun Son Gagl ina con- tribuziun  da  200 000  francs  a  la  surveglianza  da  la  LPP  e  da  las  funda- ziuns da la Svizra orientala.

2 La contribuziun sto vegnir pajada, cur che l'execuziun da questa cunve- gna cumenza.

Valaivladad giuridica

6

27

Art.

Per esser giuridicamain valaivla basegna questa cunvegna il consentiment dals organs dals chantuns da cunvegna ch'èn cumpetents per quai sin basa da lur constituziun.

1-7-2008

Surveglianza da la LPP e da las fundaziuns da la Svizra orientala

219.160

28

Art.

1 Las regenzas dals chantuns da cunvegna fixeschan communablamain:

a)

b)

il cumenzament da l'execuziun da questa cunvegna;

il termin che la surveglianza da la LPP e da las fundaziuns da la Sviz- ra orientala cumenza cun sia lavur.

Cumenzament da l'execuziun

2 Ils  chantuns  da  cunvegna  procuran  che  las  actas  da  las  instituziuns  da prevenziun e – uschenavant ch'ils chantuns da cunvegna han delegà la sur- veglianza suprema e la surveglianza sco er las funcziuns sco autoritad da modificaziun e da midada – che las actas da las fundaziuns classicas sajan en possess da la surveglianza da la LPP e da las fundaziuns da la Svizra orientala, cur ch'i vegn cumenzà cun la lavur.

1-7-2008

7